text: Carrasco: "Un informe ratifica l'elevada pressió fiscal que portem denunciant durant la legislatura de PSOE i Compromís"
  Inici Política Carrasco: "Un informe ratifica l'elevada pressió fiscal que portem denunciant durant la...
  Carrasco: "Un informe ratifica l'elevada pressió fiscal que portem denunciant durant la legislatura de PSOE i Compromís"
  Carrasco: "El Registre d'Economistes Assessors Fiscals situa a Castelló com la segona ciutat espanyola que més ingressa per IBI, amb 419,8€ per habitant en 2018"
  Castelló és la segona capital de província que més recapta per l'Impost de Béns Immobles, amb 419,8 euros per habitant, segons l'informe Panorama de la Fiscalitat Local 2018, elaborat pel Registre d'Economistes Assessors Fiscals (REAF) sota el paraigua del Consell General d'Economistes d'Espanya, que va ser presentat ahir.
  Madrid és la primera que més ingressa per IBI, amb una recaptació prevista de 428,9 euros per habitant per a 2018 a la qual li segueix Castelló (419,8 euros), i Lleó (407,3 euros).
  Per a la portaveu popular, Begoña Carrasco, "este informe ve a ratificar el que diem durant la present legislatura, on PSOE i Compromís continuen esprement la butxaca dels castellonencs".
  L'esmentat informe apunta que els ajuntaments espanyols obtenen el 55% dels seus ingressos dels impostos i taxes locals, una xifra que supera la mitjana de la UE, del 38,1%, i que els ha permés mantindre un constant flux de recursos durant els pitjors anys de la recessió. En concret, cada capital de província recapta, de mitjana, 678 euros per habitant a l'any en tributs municipals.
  Carrasco: "Tres anys després, PSOE i Compromís continuen liderant el rànquing dels Ajuntaments que més recapten. L'IBI ha pujat a una majoria de castellonenques mentre que la taxa de fem després d'haver-la pujat l'any passat enguany l'han mantinguda congelada, per tant, tampoc l'han baixada com han assegurat des del govern local".
  "Exigim una baixada significativa dels impostos municipals, que és possible a causa del superàvit, i que el govern de Marco deixe d'esprémer la butxaca dels castellonencs com porta fent durant tot el seu mandat".
  Article anteriorBetxí aprova la licitació del pas elevat del Puntarró
  Article següentLa Diputació aprova per a 111 municipis de la província les subvencions per a garantir el servei d'ajuda a domicili